У сельскагаспадарчым прадпрыемстве імя Маркава чатырнаццаты сезон на здрабненні зялёнай масы падчас корманарыхтоўчых работ на агрэгаце “Ягуар-850” нямецкай вытворчасці задзейнічаны механізатар Аляксандр Кірэй. У гаспадарцы гэта адзіны корманарыхтоўчы комплекс. Нягледзячы на тое, што кожны год трэба выконваць вялікі аб’ём работы, Аляксандр, добра ведаючы тэхніку і своечасова яе рамантуючы, спраўляецца з пастаўленымі задачамі.